**TIPSKA POGODBA ARHIVSKI IZVOD**

**Ministrstvo za vzgojo in izobraževanje**

Masarykova 16, 1000 Ljubljana,

ki ga zastopa minister dr. Darjo Felda,

matična številka: 2632608000,

davčna številka: SI64524485,

TRR: 0110 0630 0109 972

(v nadaljnjem besedilu: ministrstvo)

in

**»Izvajalec«**

»Naslov«, »poštna številka in pošta«,

ki ga/jo zastopa »ime in priimek odgovorne osebe«,

matična številka,

davčna številka,

TRR,

(v nadaljnjem besedilu: izvajalec)

skleneta

**POGODBO št. C3330-23-405001/...**

**o sofinanciranju plač zaposlenih organizatorjev izobraževanja odraslih v javnih organizacijah za izobraževanje odraslih in javnih srednjih šolah v letu 2023**

1. člen

(uvodna določba)

Pogodbeni stranki sklepata pogodbo št. C3330-23-405001/... o sofinanciranju plač organizatorjev izobraževanja odraslih v javnih organizacijah za izobraževanje odraslih in javnih srednjih šolah v letu 2023 (v nadaljevanju: pogodba) na podlagi Sklepa o izboru na javnem razpisu za sofinanciranje plač zaposlenih organizatorjev izobraževanja odraslih v javnih organizacijah za izobraževanje odraslih in javnih srednjih šolah v letu 2023, št. 6036-3/2023/…, z dne \_\_\_\_\_\_\_\_\_ (v nadaljevanju: sklep).

2. člen

(predmet pogodbe)

Ministrstvo bo izvajalcu v letu 2023 sofinanciralo plače za organizatorje izobraževanja pod pogoji, ki so določeni s to pogodbo in v skladu s sklepom.

3. člen

(vrednost pogodbe)

Sredstva za sofinanciranje plač za organizatorje izobraževanja odraslih so izračunana v skladu z razpisnimi merili Javnega razpisa za sofinanciranje plač organizatorjev izobraževanja odraslih v javnih organizacijah za izobraževanje odraslih in javnih srednjih šolah v letu 2023. Višina sredstev je določena na osnovi načrtovanega števila ur organiziranega izobraževalnega dela v šolskem letu 2022/23 po javnoveljavnih izobraževalnih programih za pridobitev srednješolske izobrazbe, vključno z maturitetnim in poklicnim tečajem, ter javnoveljavnih izobraževalnih programih za odrasle, po katerih se ne pridobi javnoveljavna izobrazba (jezikovni programi, programi splošnega in državljanskega izobraževanja). Udeleženci teh programov so vpisani v Centralno evidenco udeležencev vzgoje in izobraževanja (CEUVIZ).

Višina sredstev za sofinanciranje plač organizatorjev izobraževanja v letu 2023 je:

|  |  |  |
| --- | --- | --- |
| Upoštevano število ur izobraževalnega dela  | Upoštevano število oz. delež zaposlenih organizatorjev izobraževanja odraslih za programe iz prvega odstavka tega člena | Pogodbena vrednost v EUR  |
|  |  |  |

Sredstva so zagotovljena v proračunu Republike Slovenije za leto 2023 na ukrepu 3311-11-0012 Izvajanje dejavnosti izobraževanja odraslih, na proračunski postavki 722910 – Dejavnost izobraževanja odraslih, konto 4133 – Tekoči transferi v javne zavode. Skrbnica proračunske postavke je Teja Dolgan.

Pogodbeni stranki sta soglasni, da je ta pogodba vezana na proračunske zmogljivosti ministrstva. Če pride do spremembe v proračunu ali finančnem načrtu ministrstva, ki neposredno vpliva na to pogodbo, sta stranki soglasni, da s sklenitvijo aneksa pogodbo ustrezno in sorazmerno prilagodita navedenim spremembam.

4. člen

(obveznosti ministrstva)

Ministrstvo bo izvajalcu nakazalo pogodbena sredstva v enem obroku najkasneje do 1. septembra 2023 na transakcijski račun izvajalca. Pogodbeni znesek je dokončen in vsebuje vse dajatve.

5. člen

(obveznosti izvajalca)

Izvajalec se obveže:

* da bo sredstva, ki jih bo pridobil v skladu s to pogodbo, uporabil za plače za organizatorja(e) izobraževanja odraslih za organizirano izobraževalno delo za odrasle po javnoveljavnih izobraževalnih programih za pridobitev srednješolske izobrazbe, vključno z maturitetnim in poklicnim tečajem, ter javnoveljavnih izobraževalnih programih za odrasle, po katerih se ne pridobi javnoveljavna izobrazba (jezikovni programi, programi splošnega in državljanskega izobraževanja) v šolskem letu 2022/23;
* da bo ministrstvu poročal najkasneje do 30. septembra 2023 za šolsko leto 2022/23. Poročilo mora zajemati realizirano število ur organiziranega izobraževalnega dela v šolskem letu 2022/23 po sofinanciranih programih ter število in delež zaposlenih organizatorjev izobraževanja odraslih;
* da bo hranil vso dokumentacijo, ki dokazuje namensko porabo sredstev v šolskem letu 2022/23 v skladu z veljavno zakonodajo.

6. člen

(roki)

Rok za oddajo poročila iz prejšnjega odstavka se lahko podaljša zaradi:

* višje sile (dogodek, ki ni na strani izvajalca in se mu ni mogel izogniti ali ga preprečiti);
* neizpolnjevanja obveznosti ministrstva, določenih v tej pogodbi;
* sprememb in dopolnitev pogodbe, ki jih po podpisu pogodbe zahteva ministrstvo in ki vplivajo na podaljšanje roka.

Rok za oddajo poročila se podaljša s pisno odobritvijo ministrstva za največ en mesec in na način, ki ga določi ministrstvo v pisni obliki.

 7. člen

(nadzor nad porabo sredstev)

Ministrstvo mora kot neposredni uporabnik proračunskih sredstev nadzorovati porabo sredstev, izplačanih na podlagi te pogodbe.

Ministrstvo lahko kadarkoli zahteva od izvajalca vpogled v poslovanje in dokumentacijo v zvezi z izpolnjevanjem te pogodbe. Izvajalec je dolžan tej zahtevi ugoditi. Če ministrstvo ugotovi nenamensko porabo sredstev ali drugo hudo kršitev pogodbe, velja pogodba za razdrto, izvajalec pa je dolžan ministrstvu vrniti vsa že izplačana sredstva z zakonitimi zamudnimi obrestmi. Ministrstvu tudi odgovarja za vso nastalo materialno in moralno škodo.

Stranki sta soglasni, da lahko ministrstvo pobota morebitne zapadle terjatve, ki jih ima do izvajalca, z obveznostjo do izvajalca, ki jo ima po tej pogodbi.

8. člen

(protikorupcijska klavzula)

Izvajalec se zavezuje, da on sam, kot tudi nekdo drug v njegovem imenu ali na njegov račun, predstavniku ali posredniku organa ali organizacije iz javnega sektorja ne bo obljubil, ponudil ali dal kakšne nedovoljene koristi za pridobitev sredstev ali za pridobitev sredstev pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

9. člen

(skrbništvo pogodbe)

Za uresničevanje pogodbenih obveznosti pri ministrstvu skrbi Miha Podržaj z namestnico Simono Vlaj Perko, pri izvajalcu pa …………………………………….

10. člen

(sprememba pogodbe)

Pogodbeni stranki se zavezujeta druga drugo sproti pisno obveščati o okoliščinah, ki bi lahko vplivale na izvajanje te pogodbe. Za vsako spremembo te pogodbe stranki skleneta aneks.

11. člen

(reševanje sporov)

Vsa morebitna nesoglasja bosta pogodbeni stranki reševali sporazumno. Če se ne moreta sporazumeti, je za reševanje sporov pristojno sodišče v Ljubljani.

12. člen

(veljavnost pogodbe)

Pogodba je napisana v treh (3) enakih izvodih, od katerih prejme ministrstvo dva (2) izvoda, izvajalec pa enega (1), veljati pa začne z dnem podpisa obeh pogodbenih strank.

|  |  |  |
| --- | --- | --- |
| IZVAJALEC |  | MINISTRSTVO |
|  |  | dr. Darjo Felda  |
| DIREKTOR/ICA, RAVNATELJ/ICA |  | MINISTER |
| ……………………………….. |  | ……………………………….. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Ljubljana, \_\_\_\_\_\_\_\_\_\_\_\_\_\_\_\_\_\_\_\_\_\_ |
| (kraj) (datum) |  |  |
| žig |  | žig |